Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 3 luku - Maatalous - III jakso - Hedelmät ja vihannekset - 2 alajakso - Toinen vaihe - 152 artikla



Virallinen lehti nro L 302 , 15/11/1985 s. 0068



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 3 luku - Maatalous - III jakso - Hedelmät ja vihannekset - 2 alajakso - Toinen vaihe - 152 artikla 1. Toisen vaiheen aikana otetaan käyttöön tasoitusmekanismi, joka koskee sellaisten Espanjasta tulevien hedelmien ja vihannesten tuontia nykyiseen yhteisöön, joille on vahvistettu viitehinta kolmansien maiden kanssa käytävässä kaupassa. 2. Mekanismia koskevat seuraavat säännöt: a) suoritetaan espanjalaisen tuotteen b alakohdan mukaisesti lasketun tarjoushinnan ja yhteisön tarjoushinnan vertailu. Jälkimmäinen hinta lasketaan vuosittain: - nykyisen yhteisön kunkin jäsenvaltion tuottajahintojen aritmeettisen keskiarvon perusteella, johon lisätään tuotteista aiheutuvat kuljetus- ja pakkauskustannukset niiden siirtyessä tuotantoalueilta edustaviin yhteisön kulutuskeskuksiin, - ottamalla huomioon tuotantokustannusten kehitys. Edellä mainitut tuottajahinnat vastaavat yhteisön tarjoushinnan vahvistamispäivää edeltävinä kolmena vuonna todettujen hintojen keskiarvoa. Yhteisön tarjoushinta ei saa ylittää kolmansiin maihin sovellettavan viitehinnan tasoa; b) Espanjan tarjoushinta lasketaan jokaisena markkinapäivänä nykyisessä yhteisössä todettujen tai maahantuonti-tukku -porrasta vastaaviksi muutettujen edustavien hintojen perusteella. Espanjasta tulevan tuotteen hinta vastaa alhaisinta edustavaa hintaa tai niiden alhaisimpien edustavien hintojen keskiarvoa, jotka on todettu vähintään 30 prosentissa kyseisestä maasta tulevista määristä, jotka on pidetty kaupan kaikilla niillä edustavilla markkinoilla, joiden hinnat ovat saatavilla. Kyseisestä hinnasta tai kyseisistä hinnoista vähennetään etukäteen: - c alakohdan mukaisesti laskettu tulli, - d alakohdan mukaisesti mahdollisesti käyttöön otettu korjausmäärä; c) espanjalaisen tuotteen hinnasta vähennettävä tulli on yhteisen tullitariffin tulli, jota pienennetään asteittain markkinointivuoden alussa kuudenneksella vuosittain; vuonna 1990 vähennys tehdään kuitenkin 1 päivänä tammikuuta; d) jos b alakohdan mukaisesti laskettu espanjalaisen tuotteen hinta on matalampi kuin a alakohdassa tarkoitettu yhteisön tarjoushinta, tuova jäsenvaltio kantaa näiden kahden hinnan erotusta vastaavan korjausmäärän nykyiseen yhteisöön suuntautuvassa tuonnissa; e) korjausmäärän kantamista jatketaan, kunnes on todettu, että espanjalaisen tuotteen hinta on yhtä suuri tai korkeampi kuin a alakohdassa tarkoitettu yhteinen hinta. 3. Jos nykyisestä yhteisöstä tuleva tuonti aiheuttaa häiriöitä Espanjan markkinoilla, voidaan päättää asianmukaisista toimenpiteistä, joilla voidaan erityisesti määrätä korjausmäärän soveltamisesta erikseen määritettävien yksityiskohtaisten sääntöjen mukaisesti, kun kyse on sellaisten nykyisestä yhteisöstä tulevien hedelmien ja vihannesten tuonnista Espanjaan, joille on vahvistettu viitehinta.